 סימן תצו - דיני יום טוב שני של גליות. ובו ג' סעיפים:
אין חילוק בין ראשון לשני אלא לענין מת וכן לכחול את העין: {הגה: או שאר חולי שאין בו סכנה (ר''ן פרק אין צדין):} אף על פי שאסור בראשון אלא על ידי נכרי אם אין בו סכנה בשני מותר אפילו על ידי ישראל חוץ מיום טוב שני של ראש השנה דשני ימים קדושה אחת אריכתא הן: {הגה: ודוקא שבות דרבנן דומיא דמכחל עינא אבל אב מלאכה אסור לישראל לעשותו אפילו ביום טוב שני (ר''ן פרק אין צדין והמגיד פרק ד'):}